পার্নোকে জাপটে ধরে রেখেছেন কে? বাতাসে প্রেমের গুঞ্জন

কলকাতা: টলিপাড়ার পরিচিত মুখ অভিনেত্রী পার্নো মিত্র (Parno Mitra )। সিঙ্গেল অভিনেত্রীদের তালিকায় সবার উপরে রয়েছে পার্নোর নাম। আর এই ভরা বসন্তে অভিনেত্রীর মনের দরজায় কড়া নাড়ছে প্রেম। হ্যাঁ এমনটাই ইঙ্গিত মিলেছে তার পোস্টে। পার্নোর সম্পর্কে (Parno Mitras Relationship)জড়ানো নিয়ে প্রশ্ন দানা বেঁধেছে।

২০০৭ সালে অভিনয় জীবন শুরু করেছিলেন পার্নো। টিভির পর্দায় সম্প্রচারিত ‘খেলা’ ধারাবাহিকে তাঁকে ইন্দিরার চরিত্রে দেখা যায় প্রথম। তারপর আসে তাঁর বড় পর্দার ব্রেক। অঞ্জন দত্তর ‘রঞ্জনা তুমি আর আসবে না’ ছবিতে রঞ্জনা ছিলেন পার্নোই। এরপর আর পিছন ফিরে তাকাতে হয়নি অভিনেত্রীকে। বসন্তে প্রেমে মরসুমে অভিনেত্রী মনে উকিঁ দিচ্ছে প্রেমের উষ্ণ ছোঁয়া। সোশ্যাল মিডিয়ায় নিজের ব্যক্তিগত জীবন সম্পর্কে খোলসা না করলেও সম্প্রতি একটি ছবি ঘিরে পার্নোর প্রেম নিয়ে প্রশ্ন দানা বেঁধেছে। পার্নো (Parno Mitra ) তাঁর সোশ্যাল মিডিয়া পেজে একগুচ্ছ ছবি পোস্ট করেছেন। যেখানে পোষ্য সারমেয়কে আদর থেকে শুরু করে রয়েছে খাওয়া-দাওয়ার ছবি। আর এইসব ছবির মধ্যেই একটি ছবির মধ্যে চোখ আটকেছে। এক রেস্তোরাঁতে রহস্যময় পুরুষের বাহুলগ্না পর্ণা। সেই পুরুষই সেলফিটা নিয়েছেন। তবে সেই সুদর্শন পুরুষকে তা জানা যায়নি। ছবি দেখে মনে হচ্ছে অভিনেত্রীর সঙ্গে ঘনিষ্ঠ সম্পর্ক।